**A BELÜGYMINISZTÉRIUM 2022. I. FÉLÉVI JOGALKOTÁSI MUNKATERVE**

|  | Jogszabály | Cím | A jogszabálytervezet várható közzétételének időpontja | Jogalkotási feladat indokolása |
| --- | --- | --- | --- | --- |
| 1. | Miniszteri rendelet | **A belügyminiszter irányítása alá tartozó szervek hivatásos állományú tagjait érintő egyes humánigazgatási tárgyú miniszteri rendeletek módosításáról** | 2022. 02. 10. | Egyes humánpolitikai és foglalkozás-egészségügyi rendelkezések pontosítása, kiegészítése. |
| 2. | Miniszteri rendelet | **A belügyminiszter irányítása alá tartozó rendvédelmi feladatokat ellátó szervek rendvédelmi tisztjelöltjeiről és a rendvédelmi tisztjelöltek szolgálati jogviszonyának részletes szabályairól szóló BM rendelet** | 2022. 02. 28. | A közbiztonság erősítése érdekében egyes rendészeti igazgatási törvények módosításáról szóló 2021. évi XXXI. törvény módosította a rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény 341. § (1) bekezdés 27. pontjában foglalt felhatalmazó rendelkezést. A módosított felhatalmazó rendelkezés alapján felhatalmazást kap a miniszter, hogy rendeletben megállapítsa a tisztjelölti jogviszony létesítésére és megszüntetésére vonatkozó részletes eljárási szabályokat, a tisztjelölti szolgálatra vonatkozó rendelkezéseket, valamint a tisztjelölti ösztöndíjra és a tisztjelölt járandóságra jogosultság feltételeit, fajtáit és mértékét, megállapításának rendjét, folyósításának szabályait. |
| 3. | Miniszteri rendelet | **A hivatásos katasztrófavédelmi szerveknél, az önkormányzati és létesítményi tűzoltóságoknál, az önkéntes tűzoltó egyesületeknél, valamint az ez irányú szakágazatokban foglalkoztatottak szakmai képesítési követelményeiről és szakmai képzéseiről szóló 9/2015. (III. 25.) BM rendelet módosításáról** | 2022. 02. 14. | A jogszabály legutóbbi módosítása óta a szakterületek javaslata alapján felmerült, hogy egyes képesítések, bizonyos előképzettségek megléte esetén elismerhetőek olyan szakmai végzettségekként amelyeket eddig a jogszabály nem tartalmazott.  A rendelet módosítását a jogalkalmazás gyakorlati tapasztalatai körében felmerülő pontosítási javaslatok is indokolják. |